Exem einkennist af litlum upphleyptum útbrotum á yfirborði húðar sem valda oft óþægindum . Algengt er að fólk glími við exem til lengri tíma . Einkenni exems hjá börnum geta minnkað og jafnvel horfið þegar þau eldast . Útbrotin eru yfirleitt staðbundin á húð og einkennast oftast af roða , þurrki og kláða . Exem útbrot geta komið fram hvar sem er á líkamanum . Algengast er að þau komi fram á eftirfarandi svæðum : Hné að framanverðu Olnbogar að utan - og innanverðu Hársverði Bráðaofnæmis exem ( e. atopic eczema ) er algengasta gerðin og erfist gjarnan . Slíkt exem er oft tengt við aðra sjúkdóma eins og til dæmis asthma . Snertiexem stafar af snertingu við tiltekið efni til dæmis fatnað úr ull . Æðahnútabólga , einnig þekkt sem bláæða - eða stasexem , er langtíma húðsjúkdómur sem kemur fram á fótleggjum . Það er algengt hjá fólki með æðahnúta . Flasa einkennist af rauðum , hreistruðum blettum sem geta myndast í hársverði , hliðum nefs , augabrúnum og eyrum . Hringlaga exem ( e.discoid dermatitis ) , er langtíma húðsjúkdómur sem veldur því að húðin verður aum , bólgin og sprungin og útbrot verða hringlaga eða sporöskjulaga . Blöðruexi ( e. dyshidrotic eczema ) veldur því að litlar blöðrur myndast oftast á fingrum , í lófum og stundum á iljum . Sólarexem getur verið af ýmsum toga . Það lýsir sér eins og mikill sólbruni í húð og einkennist af útbrotum sem koma einungis á þau húðsvæði sem sólin hefur skinið á . Exem getur komið fram vegna minni hæfileika húðar til að framleiða raka . Húðin verður því þurr og viðkvæm og rauðleit útbrot koma fram . Exem getur erfst í fjölskyldum en það er ekki smitandi . Þættir sem geta haft neikvæð áhrif á exem Umhverfisþættir svo sem kalt og þurrt loftslag , ryk , mygla , frjókorn og hár frá gæludýrum Fæðuofnæmi til dæmis mjólk , egg , hnetur og hveiti . Sérstök efni í fatnaði eins og ull og plast , gerviefni Hormónabreytingar meðal kvenna , til dæmis getur exem versnað nokkra daga fyrir blæðingar eða á meðgöngu Húðsýkingar Hvað get ég gert ? + - Ráð heima Markmið meðferðar við exemi er að vinna á útbrotunum og halda þeim í skefjum en ekki er til lækning við exemi . Sjálfsumönnun er stór þáttur í meðferð og mikilvægt fyrir hvern og einn að þekkja einkenni exems og huga vel að húð sinni þegar útbrot eru til staðar . Forðastu það sem getur haft áhrif á exem útbrot eins og sérstök efni í fatnaði , sterkar sápur , ilmefni o.fl . Gott er að velja mildar og ilmefnalausar sápur sem valda ekki ertingu í húð . Gott getur verið að klæðast mjúkum fatnaði til dæmis úr bómull . Ef hiti frá umhverfi hefur áhrif á exem er gott að stilla hita í hóf á heimilinu , sérstaklega í svefnherbergi . Breytingar á lífsstíl og mataræði getur hjálpað til að halda exem útbrotum í skefjum . Ef um staðfest fæðuofnæmi er að ræða eins og ofnæmi fyrir mjólk , hnetum og eggjum er mikilvægt að forðast slíkar fæðutegundir . Hafa þarf í huga að taka inn vítamín og steinefni . Mikilvægt er að fá ráðleggingar frá heilbrigðisstarfsfólki ef gera á miklar breytingar varðandi mataræði . Húðmeðferð sem miðar að notkun á rakagefandi kremum og jafnvel kremum sem innihalda stera . Mild sterakrem draga úr kláða og óþægindum . Þau fást án lyfseðils í apótekum . Ekki klóra í húðina þar sem það getur aukið líkur á sýkingum . Stutt kæling dregur úr kláða ásamt því að hægt er að fá lyf s.s. Histasín og Lóritín sem slá á kláða án lyfseðils í apótekum . Í lagi er að taka verkjalyf sem fást án lyfseðils í apótekum ef verkir eru til staðar í húð . + - Leitaðu til heilsugæslunnar Exem getur verið þess eðlis að það þurfi aðstoð frá heilbrigðisstarfsmanni . Ef eftirfarandi er til staðar skaltu leita til heilsugæslunnar sem fyrst : Nýtilkomin útbrot er að ræða sem lagast ekki á nokkrum dögum þrátt fyrir ráð heima . Exem útbrot sem vitað er um fyrir , lagast ekki á nokkrum dögum eða versna . Ef þarf lyfseðil fyrir kremi sem inniheldur sterkari stera . Einkenni húðsýkingar svo sem roði , hiti , aukinn sársauki og gröftur eru til staðar . Exem útbrot valda vanlíðan og hafa áhrif á daglegt líf . Þessi grein var skrifuð þann 13. nóvember 2019 Var þetta efni hjálplegt ? Markmið vefsins er að veita upplýsingar um öll mál er varða heilsu . Allar ábendingar til að bæta vefinn eru vel þegnar .